El SOC amb l'objectiu d'afavorir la creació, manteniment i la diversificació de l'activitat econòmica i la generació de llocs de treball dona continuïtat al Programa d'Agents d'ocupació i desenvolupament local (AODL)
La finalitat d'aquest Programa és dinamitzar, promoure i executar, en col·laboració amb els actors rellevants del territori, les polítiques i els programes que afavoreixin la dinamització social i econòmica del territori d'actuació, mitjançant un desenvolupament socioeconòmic generador d'ocupació el més integrat, equilibrat, equitatiu i sostenible possible.
El Departament de Treball, Afers Socials i Famílies i el SOC consideren que les administracions locals tenen un paper central en el procés de dinamització i desenvolupament socioeconòmic del seu territori perquè, tant el seu coneixement de les potencialitats i mancances del seu àmbit geogràfic com la seva proximitat a la ciutadania, els atorguen una posició privilegiada per tenir un paper determinant a l'hora d'impulsar aquest procés.
Aquest any, i com que una part de les actuacions subvencionades en el marc del Programa està previst que estiguin cofinançades pel Programa Operatiu Regional de l'FSE, i s'ha establert un sistema de simplificació pel que fa a la justificació econòmica, s'ha publicat una Ordre de modificació de les bases reguladores.
D'altra banda, aquesta anualitat es publiquen dues convocatòries, una específica per contractar nous Agents d'ocupació i desenvolupament local, i una segona per a les pròrrogues dels Agents d'ocupació i desenvolupament local.
Tenint en compte totes les novetats, es recomana a les entitats locals interessades llegir atentament la normativa reguladora (Ordre de bases, Ordre de modificació i Resolucions de convocatòria), i específicament la 'Guia de prescripcions tècniques del Programa AODL'.
Els AODL són personal tècnic, titulats i titulades superiors o de grau mitjà, que treballen a temps complet en el marc d'un Pla d'acció de desenvolupament local impulsat pels ens locals o per les entitats dependents o vinculades a una administració local.
La quantia de la subvenció de l'atorgament per a cada Agent d'ocupació i desenvolupament local és un mòdul econòmic anual de 36.000 euros.
Les entitats locals de Catalunya, els seus organismes autònoms i les entitats amb competències en matèria de desenvolupament local i de promoció de l'ocupació, dependents o que hi estan vinculades.
Guia de prescripcions tècniques
- Pròrrogues d'AODL: 8.376.000 euros - Ministeri de Treball, Migracions i Seguretat Social – CS
Les sol·licituds de subvenció d'aquest Programa es presentaran només per mitjans telemàtics a través de l'extranet de les administracions públiques catalanes, plataforma EACAT, mitjançant els serveis següents:
- Pròrrogues AODL: des de l'endemà de la publicació de la convocatòria al DOGC fins al dia 30 de setembre de 2019.
- Nous AODL: des de l'endemà de la publicació de la convocatòria al DOGC fins al dia 7 d'octubre de 2019.
La contractació dels Agents d'ocupació i desenvolupament local subvencionats es podrà iniciar des de l'endemà de la presentació de la sol·licitud i amb data màxima de 31 de desembre del mateix any, i hauran de finalitzar com a màxim el 30 de desembre de l'any posterior al seu atorgament.
Resolució TSF/2233/2019, de 6 d'agost, per la qual s'obre la convocatòria per a l'any 2019 per a la concessió de subvencions destinades a la contractació de nous agents d'ocupació i desenvolupament local (SOC – Agents d'Ocupació i Desenvolupament Local – AODL)
Resolució TSF/2219/2019, de 26 de juliol, per la qual s'obre la convocatòria per a l'any 2019 per a la concessió de subvencions destinades a les pròrrogues dels agents d'ocupació i desenvolupament local (SOC - Agents d'Ocupació i Desenvolupament Local - AODL)
Ordre TSF/134/2019, de 10 de juliol, de modificació de l'Ordre TSF/123/2018, de 24 de juliol, per la qual s'aproven les bases reguladores per a la concessió de subvencions destinades als Programes de suport al desenvolupament local.
Ordre TSF/123/2018, de 24 de juliol, per la qual s'aproven les bases reguladores per a la concessió de subvencions destinades als Programes de suport al desenvolupament local.